तुलसीपुर रोयल्सको लगातार तेस्रो जीत
दाङ क्रिकेट लिग (डिसिएल) अन्तर्गत् बिहीबारको पहिलो खेलमा तुलसीपुर रोयल्सले देउखुरी वारियर्सलाई ३९ रनले पराजित गरेको छ । प्रतियोगिताअन्तर्गत देउखुरीले लगातार तेश्रो जित दर्ता गर्न सफल भएको हो । हारसँगै एक खेल खेल्न बाँकी रहँदै देउखुरीको फाइनल पुग्ने सम्भावना समाप्त भएको छ । 
दाङ — दाङ क्रिकेट लिग (डिसिएल) अन्तर्गत् बिहीबारको पहिलो खेलमा तुलसीपुर रोयल्सले देउखुरी वारियर्सलाई ३९ रनले पराजित गरेको छ । प्रतियोगिताअन्तर्गत देउखुरीले लगातार तेश्रो जित दर्ता गर्न सफल भएको हो । हारसँगै एक खेल खेल्न बाँकी रहँदै देउखुरीको फाइनल पुग्ने सम्भावना समाप्त भएको छ । घोराही क्रिकेट रंगशालामा भएको खेलमा तुलसीपुरले दिएको १४० रनको लक्ष्य पछ्याएको देउखुरीले निर्धारित २० ओभरमा ९ विकेट गुमाएर १०० रन मात्र बनाउन सक्यो । लक्ष्य पछ्याउने क्रममा देउखुरीका नारायण जोशीले सर्वाधिक ३० रन योगदान दिए भने प्रज्वल थापाले १४ तथा आशिष ओलीले १० रन बनाउनु बाहेक अन्य ब्याटरले दोहोरो अंकमा रन बनाउन सकेनन् । तुलसीपुरको बलिङमा भुवन कार्की, अमर सिंह रौटेला र दिवान पुनले समान २ विकेट लिए। रुपेश सिंह र नविन बिकले १/१ विकेट लिए । अलराउण्ड प्रदर्शन गरेका रुपेश सिंह खेलको प्लेयर अफ द म्याच घोषित भए । यसअघि टस जितेर ब्याटिङ गरेको तुलसीपुर रोयल्सले २० ओभरमा ६ विकेट गुमाएर १३९ रन बनायो ।तुलसीपुरको लागि रुपेश सिंहले सर्वाधिक ४३ रन बनाए जुन क्रममा उनले २९ बलमा २ चौका र ३ छक्का प्रहार गरे। यस्तै बिराट सिंह भण्डारीले ३५ बलमा ६ चौका मद्दतले ३० रन बनाए। दिवान पुनले १५, अमर सिंह रौटेलाले ११ तथा भुवन कार्कीले १० रनको योगदान दिए । बलिंगतर्फ देउखुरी वारियर्सको लागि सुभम खनालले सर्वाधिक ३ विकेट लिए जुन क्रममा ४ ओभरमा २४ रन खर्चिए। आशिश ओलीले २ तथा आवाज गौतमले १ विकेट लिए ।तीनवटै खेलमा जितपछि तुलसीपुरले फाइनल पुग्ने सम्भावना बलियो बनाएको छ । अंकतालिकाको शीर्षमा रहेको तुलसीपुरको ६ अंक छ । ४ अंक सहित २ खेल खेल्न बाँकी रहेको घोराही दोश्रो स्थानमा छ । २ अंक सहित पुरनधारा च्यालेन्जर्स दोश्रो तथा समान अंक सहित नेट रन रेटमा पछि रहेको दंगाली लायन्स चौंथो स्थानमा छ । तीन वटै खेलमा पराजित देउखुरी वारियर्स पाँचौ स्थानमा छ । 